Abu Zahar Ujang

Tan Sri Dato' Seri Utama Abu Zahar bin Dato' Nika Ujang (lahir 1 Februari 1944) ialah seorang ahli politik Malaysia yang berkhidmat sebagai Pengerusi Lembaga Penasihat Pencegahan Rasuah (LPPR) Suruhanjaya Pencegahan Rasuah Malaysia (SPRM) di bawah Ketua Pesuruhjaya Azam Baki sejak Mei 2020. Beliau juga merupakan bekas Yang Dipertua Dewan Negara ke-16 dan bekas Presiden Majlis Bekas Wakil Rakyat Malaysia (Mubarak). Abu Zahar dilahirkan di Kuala Pilah, Negeri Sembilan.

Keluarga
Isteri bernama Puan Sri Sharifah Rugayah Syed Jaffar dan mempunyai tiga anak.

Pendidikan dan kerjaya
Menerima pendidikan awal di Sekolah Menengah Kebangsaan Tuanku Muhammad di Kuala Pilah, N. Sembilan sebelum ke London.

Beliau lulusan undang-undang di Lincoln's Inn, London, dan pernah menjadi Presiden Persatuan Peguam-peguam Muslim Malaysia.

Beliau pernah menjadi Timbalan Penguasa di Jabatan Siasatan Jenayah Komersial Bukit Aman, Kuala Lumpur pada 1979. 

Politik
Pernah menjadi Jawatankuasa Pemuda UMNO Bahagian Kuala Pilah. Kemudian menjadi Ketua UMNO Bahagian Kuala Piliah selama 14 tahun (1987-1990) . Beliau menjadi Adun (1986-1995) kemudian Anggota Parlimen Kuala Pilah (1990-1999).

Dalam hirarki UMNO, beliau dilantik menjadi ahli Lembaga Disiplin UMNO sejak 13 Mei 2004. Abu Zahar juga dilantik sebagai Pengerusi Lembaga Pertubuhan Peladang, Pengerusi RISDA, Pengerusi Tribunal Hakcipta Malaysia dan Presiden Persatuan Bekas Polis Malaysia.

Yang Dipertua Dewan Negara ke-16 
Pada 26 April 2010, Abu Zahar menggantikan Datuk Wong Foon Meng yang tamat pada 12 April 2010. Usul oleh Menteri di Jabatan Perdana Menteri Senator Tan Sri Dr Koh Tsu Koon dan sokongan oleh Menteri Pembangunan Wanita, Keluarga dan Masyarakat Datuk Seri Shahrizat Abdul Jalil.Abu Zahar Angkat Sumpah Yang Dipertua Dewan Negara Ke-16

Keputusan pilihan raya
+ Parlimen Malaysia: Kuala Pilah, Negeri Sembilan Percentage figures based on total turnout.TahunBarisan NasionalUndiPrtsPembangkangUndiPrts1995 (UMNO)24,48582%Mohd Yusof Abd Malik (S46)3,88513%

+ Dewan Undangan Negeri Sembilan: PilahTahunBarisan NasionalUndiPrtsPembangkangUndiPrts1986 (UMNO)4,82462%Tong Kin Chong (DAP)2,31630%1990 (UMNO)6,13565%Abu Samail Katas (S46)2,95532%

Anugerah
Kehormatan Malaysia
  :
 50px Ahli Mangku Negara (AMN) (1992)
 50px Panglima Setia Mahkota (PSM) – Tan Sri (2007)
  :
 50px Darjah Dato' Setia Negeri Sembilan (DSNS) – Dato' (1996)
 50px Darjah Seri Utama Negeri Sembilan (SUNS) – Dato' Seri Utama (2013)

Rujukan

Kategori:Orang hidup
Kategori:Ahli Dewan Negara, Parlimen Malaysia ke-13
Kategori:Anggota Pertubuhan Kebangsaan Melayu Bersatu
Kategori:Peguam Malaysia
Kategori:Yang di-Pertua Dewan Negara
Kategori:Ahli Dewan Rakyat, Parlimen Malaysia ke-9
Kategori:Penerima Panglima Setia Mahkota
U - SUNS
Kategori:Ahli Dewan Undangan Negeri Sembilan ke-8
Kategori:Ahli Dewan Undangan Negeri Sembilan ke-7
Kategori:Ahli Dewan Negara, Parlimen Malaysia ke-12